
Rolando Casimiri ganadó promé edishon ‘Kanta Bo Boneiru’ 


Djasabra último a organisá e promé festival ‘Kanta Bo Boneiru’ i Rolando Casimiri a resultá e ganadó apsoluto. Seis kantante 
a kompetí ku otro durante e anochi na Wilhelmina Park. Foto ta mustra Rolando (Roly) Casimiri huntu ku e ﬁ nalistanan. 

Mi ta birando bieu! No grandi! 
Mi ta nota esaki tur dia. Físika- 
mente i tambe mentalmente. 
Ta kos normal. Tur hende lo 
bai haña nan mes konfron- 
tá ku señal i síntomanan di 
biehes. Bo ta kuminsá lubidá. 
Nos mester tene kuenta ku 
nos tur tin chèns di dementá, 
asta haña Alzheimer. Ta kos 
ku kasi niun hende bo ke pa- 
pia ariba. Bo por hasi manera 
ku bo mente i kurpa lo keda 
intakto te na fi nal di bo kareda 
di bida. Pero realidat por ta 
otro. Mayoria biá e lo ta otro 
tambe. 


*** 
Awóraki ku mi ta skirbiendo, 
djasabra mainta algu despu- 
es di 7or di mainta, mi no por 
haña ‘remote-control’ di mi 
televishon niun kaminda den 
kas. Ta fo’i djabièrnè anochi 
m’a mir’é pa último biá. M’a 
us’é pa aktivá mi televishon 
den oranan di atardi. Pero 
anochi lat, ora ku mi tabatin 
mester di dje pa paga telev- 
ishon pa bai drumi no no por 
a hañ’é niun kaminda. El a 
somentá. 


*** 
M’a buska i buska, pero nada. 
Shon ‘remote-control’ a keda 
invisibel. Mas den dia lo mi 
sigui buska den forma mas 
sistemáiko. Lo mi tene boso 
na altura den e siguiente 
B.A., ku ta sali djárason, kon 
a sigui. Pues lo bini un Part II. 
Mañan ta dia di F.P. 


*** 
Mi sa pèrdè mas kos den kas. 
Por ehèmpel yabi di outo, 
yabi di kas òf ofi sina, brel etc. 
Buska i buska, pa realisá ku 
yabi ta den saku di karson. Ku 
brel ta mas prèt i tristu ainda. 
Buska ‘leesbril’ tur kaminda, 
pa ripará despues ku e ta halá 
ariba na mi frenta. 


*** 
Telefòn selular ta otro kos. 
Buska sin haña. Si ta na kas 
òf na ofi sina, asta den outo, 
no ta problema. Mi ta usa 
telefòn di kas òf ofi sina pa 
yama number di mi selular. 
Semper el a aparesé. Desde 
ku telefòn selular ta eksistí a 
sosodé sinembargo un biá ku 
nunka mas mi a haña un tele- 
fòn Blackberry ku m’a pèrdè. 
Mi tabata sa sí na unda mi por 
a lag’é, a buska, pero nunka 
mas el a bini bèk. 
*** 


KRALENDIJK – Tin un 
kortina di misterio i sekre- 
sia ta reina rondó di kada- 
ver di un hende hòmber 
ku a deskubrí na kosta di 
Playa Grandi ya ta tres si- 
man pasá kaba. Polis ni Mi- 
nisterio Públiko no a saka 
ningun informashon mas 
tokante e kaso aki. Parse ku 
ainda e restunan mortal ta 
bou di embargo den kuadro 
di e investigashon. Tin hopi 
indikashon ku ta trata di un 
hòmber di Rincon di inisial 
F.J., kende su paradero no ta 
konosí desde e fi n di siman 
ku a haña e kadaver riba 
kosta.Tambe ta papia di un 
krímen ku a tuma luga. 
BONERIANO ta dis- 
poné di basta informashon 
di e kaso aki, pero manera 
nos ta trata tur biá, nos ta 
buska reakshon di outori- 
datnan lokal den sírkulo 
hudisial. Lamentablemente 
tambe sin éksito na vários 
okashon. 
Djadumingu 
7 
di 
ougùstùs a haña un kurpa 
di hende hòmber den es- 
tado di deskomposishon na 
kosta nort di Boneiru, pa ta 
eksakto na Playa Grandi, na 
unda mas biá kurpanan hu- 
mano sa drenta. A transpor- 
tá e kurpa pa fasilidatnan di 
‘Nos Consuelo’, pa asina 
por hasi trámite pa praktiká 
outopsia di lei pa determiná 
kousa di su morto. Desde e 
momentu ei no a sali nin- 
gun informashon ofi sial. 


Spekulashon 
Loke sí tin den e bario 
Rincon ta rumor i speku- 
lashon tokante identidat di 
e restunan mortal. For di 
promé instante kaba, esta 
djadumingu 7 di ougùstùs 
despues ku a lokalisá e 
kurpa, a konektá esaki ku 
un hòmber ku ta biba den e 
bario aki, konosí komo F.J. 
Motibu ta ku e persona ei 
tabata i ketu bai ta pèrdí. 
Te ku awe kuerpo poli- 


sial (KPCN) no a saka nin- 
gun informe, manera ta nan 
kustumber, pa haña parade- 
ro di F.J., konosí komo P. 
Esaki riba su mes ta straño, 
konsiderando ku asina ku 
un persona pèrdè, no a yega 
kas, bosero polisial ta ko- 
muniká esaki na prensa. 
Pa F.J. no a sali ningun 
aviso pa buska su paradero, 
ku te ainda no ta konosí. 
E detaye aki ta pone 
kualké hende ku ta pensa 
lógiko asumí ku e kurpa 
deskubrí na kosta di Playa 
Grandi ta di F.J. Pero polis 
nunka a konfi rmá esaki i no 
a saka petishon pa búskeda 
tambe pa e persona aki di 
61 aña di edat, ku sa tin 
kustumber di move riba 
baiskel den Rincon. 


Asombro 
Den bario Rincon nan 
ta kuestionando e forma 
komo outoridat ta atendi- 
endo e kaso. 
For di promé momen- 
tu ku a haña kurpa aki na 
Playa Grandi rumornan a 
kuminsá kore ku lo tabata 
trata di e tal F.J. aki. 
Pero 
no 
tin 
konfi r- 
mashon di parti polis. 
Reporteronan 
di 
BONERIANO a manda un 
e-mail pa bosero di Mini- 
sterio Públiko, solisitando 
informashon tokante e kaso 
aki for di djabièrnè. 
Te ku awe djadumingu 
ningun reakshon. Promé ku 
a manda e e-mail a yama i 
papia kuné tambe na tele- 
fon. 
Preguntanan ku kua re- 
dakshon di BONERIANO 
a aserká bosero di Ministe- 
rio Públiko tabata: A iden- 
tifi ká e restunan mortal? 
Por desmentí òf konfi rmá 
ku si ta trata di e persona di 
inisial F.J, alias P.? A buska 
famianan pa hasi identifi - 
kashon di e kurpa, teniendo 
kuentra ku P. tabata i te asta 
ta pèrdí? 


Mas pregunta 
Den e e-mail pa bosero 
di Ministerio Públiko repor- 
teronan di BONERIANO a 
hasi e siguiente remarke: 
“Laga suponé ku e kadaver 
no ta e persona aki? 
E ora ei lo mester tabatin 
yamada pa su búskeda di 
tòg? Pa straño ku por parse, 
te na e momentu aki nunka 
a sali un informe polisial, 
pidiendo búskeda di F.P. 
En todo kaso no na re- 
dakshon di BONERIANO. 
Dikon? Pasobra ta su kurpa 
nan a haña? Si ta asina, 
dikon no ta informá pueb- 
lo?” Normalmente pues ta 
asina ku si un hende ta un 
òf dos dia pèrdí ta informá 
prensa mesora, buskando 
su paradero. 
BONERIANO a puntra 
tambe: A hasi outopsia riba 
e kurpa? A determiná kousa 
di su morto? Dikon tantu 
sekresia? Ta tres siman a 
hasi kaba.” 
Krímen 


Mas i mas ta birando 
opvio ku lo tin un krímen 
relatá na e desaparishon di 
F.J. Tin hopi rumor, mane- 
ra e echo ku djabièrnè dia 
5 di ougùstùs J. lo a gana 
un suma di kasi dos mil 
dòler ku e number 4161 
na Wega di Number Bo- 
neiru. E sifra ‘61’ ta kore- 
spondé na su edat aktual. 
El a gana e number aki na 
tres sifra i probablemente 
a kobra e plaka djasabra. 
Parse ku djasabra anochi 
ainda a señalá e persona en 
kestion den bario Antriol. 
E siguiente dia a haña un 
kurpa sin bida na kosta di 
Playa Grandi. A indiká ku e 
lo tabata den estado di des- 
komposishon, loke ta zona 
straño, teniendo kuenta ku 
ménos ku 12 ora promé lo 
a señal’é den Antriol. 
Pregunta klave ta keda ta 
kon bini ningun momentu 
KPCN no a solisitá búske- 
da di F.J. Niun informashon 
tokante su búskeda, siendo 
ku e ta pèrdí. 

KRALENDIJK- 
E 
promé siman di aña es- 
kolar 2022/ 2023 ta tra’i 
lomba. Sufi siente motibu 
pa BONERIANO, komo 
medio di komunikashon 
responsabel tuma kontakto 
ku skol básiko De Pelikaan. 
Por konkluí ku e aña es- 
kolar anterior tabata basta 
turbulento pa e skol aki. Na 
sigur 2 okashon nòmber di 
e skol básiko tabata den lus 
negativo. “No solamente e 
aña aki, pero pa tur aña es- 
kolar nos ta bai pa trankili- 
dat i bon edukashon” Ge- 


rald Kolenbrander ta bisa. 
E ta direktor di e skol. 
Diskriminashon 
Aña pasá dos mayor pre- 
okupá a bai den publisidat 
i praktikamente a denunsiá 
e maestronan di e skol di 
diskriminashon i maltrato 
di mucha. 
Kolenbrander ta sigurá 
ku e tin atenshon skèrpi pa 
ku esaki. “E punto ta ku 
nos ta konosí komo e skol 
di makamba riba e isla aki. 
Ora bo tin e nòmber, bo no 
ta kita fo’i dje. Bon, pero 
nos ke duna tur mucha bon 


edukashon sin hasi distin- 
shon”, e ta bisa. Segun e, 
tin mayor ta spera muchu. 
“Tin mucha ku inteligensia 
haltu i otro nò. Bo no por 
hasi mashá ku esaki. E mu- 
cha ku ménos inteligensia 
por ta mas práktiko i de- 
staká den tareanan ku e ta 
hasi ku su man.” 
Kolenbrander ta sigui 
splika ku sierto mayor ta 
spera ku skol por halsa e 
inteligensia di nan yunan. 
“Nos no por hasi esaki. 
Pero nos ta hasi lo máksi- 
mo pa tur mucha resaltá su 


abilidatnan.” E ta enfatisá 
ku komo direktor e ta vigilá 
ku wowonan di falki pa no 
tin niun klase di diskrimi- 
nashon. 
“ Mi ta bisa e maestro 
pa paga tinu ku ni sikiera 
inkonsientemente e ta hasi 
distinshon den mucha muhé 
i mucha hòmber, Boneriano 
òf estranhero. Serka mi mu- 
cha ta mucha”, e ta enfatisá. 


Kondukta seksual no 
apropiá 
Un otro insidente basta 
fèrfelu tabata un mensahe 
riba medio sosial di un 
mayor ku a alertá ku apa- 
rentemente tin alumnonan 
ku ta manda mucha muhé- 
nan pa wak video di sèks 
riba Youtube. I tambe ku 
muchanan ta mishi ku otro. 
E situashon aki a sòru pa 
basta konsternashon. 
Segun Kolenbrander nan 
a atendé adekuadamente ku 
e situashon aki. “Nos a pa- 
pia ampliamente ku e alum- 
nonan i tambe via EOZ, a 
instalá un trahadó sosial pa 
skol. Nos a atendé diferente 
kos, kuminsá ku lèsnan so- 
sial emoshonal. 
”E ta splika ku e grupo di 
alumno aki ta hopi trankil, 
e ambiente ta positivo i no 
tin niun di strès pa ku e situ- 
ashon aki. 
“Naturalmente 
semper 
ta keda hende ku ke saka 


nan propio konklushon. Pa 
nan mi tin un mensahe, bin 
tira bista serka nos”, e di- 
rektor ta amplia. 
Apesar di e insidentenan 
aki, e skol no a nota rebaho 
den e kantidat di alumno. 
Pues e publisidat negativo 
no tabatin masha konsekue- 
nsia pa e skol. “Sí nos ta 
bai pa klasnan mas chikí. 
E ta den nos maneho. Nos 
ke garantisá siñansa bon i 
efi kas, hopi mucha den un 
klas por hasi diferensia.” 


Pelikaan no tin pro- 
blema ku skarsedat di 
maestro 
Ta konosí ku ta un reto 
pa skolnan básiko riba nos 
isla atraé sufi siente mae- 
stro. Aparentemente De 
Pelikaan no ta kompartí e 
reto aki. “Nos tin mas ku 
sufi siente maestro. Ademas 
nos a haña espasio pa atraé 
un maestro hóben ku por 
remplasá nos koleganan 
den kaso di malesa. Awor- 
akí e ta duna èkstra sosten”, 
segun Kolebrander. 
E ta splika ku e ret di 
sosten di e skol básiko ta 
sólido. “Nos tin hendenan 
bon rònt di nos. Nos tin un 
Hunta di Supervishon ku ta 
na haltura di tur situashon i 
ta vigilá tur kos. Nos a ku- 
minsá aña rilèks i ta spera 
ku lo klousurá e aña eskolar 
eksitoso.” 


Despues di un aña eskolar turbulento: 
Pelikaan ta bai pa un aña 
trankil i edukativo 


Skol Básiko De Pelikaan 

nos mes importante ora nos a 
triunfá den bida: ora nos tin un 
profeshon notabel, i nos tin hopi 
sèn òf fama. Sinembargo, no 
tur ku nos ta konsiderá grandi 
nesesariamente ta grandi. Hopi 
di nan ta pertenesé na e grupo 
di fariseo, kende Hesus no 
tabata konsiderá komo gran- 
di. 


DI BINTIDOS DJADUMINGU SIKLO C 


Promé Lektura 
: Sirag 3, 17-18. 20. 28-29 
Salmo 
: Salmo 68, 4-6. 9-10 
Di dos Lektura 
: Hebreonan 12, 18-19. 22-24 
Evangelio 
: Lukas 14, 1. 7-14 


Sùr Marianela Macaya ta 
gradisí Señor ku 15 di ougùstùs 
último e la kumpli 22 aña di bida 


Ora ainda nos ta chikí, nos 
ta soña di bira grandi un dia. 
E mucha hòmber ta soña di 
bira un famoso deportista, 
pilot, kantante, polítiko. E 
mucha muhé ta imaginá su mes 
ku un dia lo e bira un reina di 
beyesa, un namorada masha 
bunita, un artista di sine. Nos 
tur ta nase ku aspirashon pro- 
fundo di ta grandi i impor- 
tante. Algun ta logra i ta sinti 
nan mes felis . Otronan, e 
mayoria, nunka ta yega na ser 
grandi i ta sinti nan mes frus- 
trá. Kisas añanan ta pasa i nos 
no ta ni riku, ni nos tin un pro- 
feshon importante den sosie- 
dat. Nos ta manera tur hende, 
nos ta kere ku nos ta mashá 
kos, i nos ta sinti nos mes bashí 
i tristu. Pa tur esnan ku, komo 
ser humano, ta deseá di ser 
grandi, e evangelio di awe tin 
un mensahe: e ta bisa nos di 
kiko ser grandi ta konsistí. 
Entre e kontemporáneo- 
nan di Señor tabatin un grupo 
yamá fariseo. Nan tabata kon- 
siderá nan mes grandi. Nan 
tabata okupá lugánan di hon- 
or na tur mesa di komemen- 
tu. Hendenan tabata saludá 
nan riba kaya. Nan tabata mira 
hendenan simpel i pober di 
banda. Hesus ta bisa nan den 
nan kara: boso lo ser remplasá 
pa otronan i lo pasa pa e últi- 
mo lugá. I despues e ta bisa e 


hendenan simpel di pueblo: 
boso ku ta na e último lugá, 
lo bai ta grandi. Pasobra esun 
ku humiá su mes lo ser halsá i 
esun ku halsa su mes lo ser 
humiá. Ku esnan ku ta en- 
grandese nan mes sin fundeshi 
lo por pasa ku nan loke a pasa 
ku un sierto general di ehér- 
sito. Esaki a ser transladá pa 
un base nobo di binti mil 
hòmber. E tabata ke impres- 
honá tur hende i parse impor- 
tante. E tabata pasa hinter dia 
papiando na telefòn ku Pres- 
idente di e Repúblika i e Kon- 
gresistanan. E sòldánan taba- 
ta komentá: e señor aki ta 
masha importante. Un dia, 
den un reunion general, ta 
yegá un empleado ku kabel i 
skruf: e momento ei el a bin 
pa instalá e telefòn. E 
sòldánan tabata sa esaki i nan 
a hari nan General ku t’á 
simulá ku e ta papia na 
telefòn. 
Den nos sosiedat aktual, 
tin algun hòmber i muhé ku 
nos ta konsiderá komo gran- 
di. Sobránan ta chikí. Esnan 
grandi ta esnan ku tin outori- 
dat: nan ta alkalde, goberna- 
dor, presidente; o ta esnan di 
fama internashonal; o ta es- 
nan ku tin hopi sèn, manera 
doño di e kompania kaminda 
mi ta traha, o e bisiña ku a 
kumpra un kas grandi. Kisas 
nos ta konsiderá komo gran- 
di esnan ku tin e kapasidat o 
oportunidat pa eksplotá otro- 
nan: e dirigente di negoshinan 
grandi o hefenan di mafia. 
Nos únikamente ta konsiderá 


Evangelio ta bisa nos ken 
ta grandi i ken no ta. Pa He- 
sus esnan grandi ta esnan ku 
ta míles di demas. Ora bo ta 
kombidá pa sinta na mesa, 
Hesus ta bisa nos, no invitá 
esnan ku ta bai paga bo. In- 
vitá esnan ku no por pagabo: 
esnan siegu, malu , pober. 
Loke ta importante no ta ser 
pagá, den ser alabá, den e bon 
ku ta papia di nos. Loke ta 
importante ta ku bo ta hasi 
bon pa otronan, ku bo ta útil 
pa otronan. Ei den ta sinta 
grandesa di hende. Ku rason 
ta atmirá den sekreto e 
grandesa di alma di hopi 
hende simpel, manera esun di 
e wela ku no ta ninga ningun 
hende un tayó di sòpi kayente, 
o di esun ku ta semper dis- 
puesto na yuda otronan. En- 
tre boso tin hopi tata di famia 
ku ta karga ku alegria un tra- 
bou duru, pa ser útil pa un 
esposa i algun yu. Esaki ta 
grandesa. Tin hopi mama di 
famia ku ta sirbi ku amor al- 
gun yu difísil o un esposo bru- 
tu. Esaki ta grandesa. Bou di 
boso hopi hóben ku ta mira 
bida no komo dibertishon 
sino komo un responsabili- 
dat. Esaki ta grandesa. 


Nos lo ta grandi na midi di 
loke nos ta hasi pa otronan. 
Grandi ta ser útil pa otro. Nos 
ta sinti nos mes rekonosé pa 
un deskonosí ku, den otro siu- 
dat, ku ta tuma dos minüt pa 
duna nos un direkshon ku nos 
ta buska. Nos ta sinti nos mes 
mihó ora un empleado públiko 
o un bendedó den tienda ta trata 
nos ku kortesia i ta sirbi nos di 
manera hustu. Ora nos ta des- 
ayuná mainta, kisas nos lo por 
kòrda ku tin hopi ku lo mester 
a traha pa pone kòfi, suku, pan 
i korant riba mesa. E bendedó 
di lechi i panadero i shofùr di 
un trùk tambe ta útil. 


E misa kaminda ku awe nos 
ta kongregá ta di e hòmber mas 
grandi di historia. E ta Kristu 
Hesus. E ta hende i e ta Dios. 
Den e pidasitu pan ku por ser 
komé, nos ta mira ku fe e 
grandesa di Dios. E ta bini tam- 
be den nos tempu pa siña e 
evangelio di esnan pober i es- 
nan chikí, a fin di hasi nos liber i 
yunan di Dios. Mara e sakrifi- 
sio aki por laga nos pensa riba 
nos dignidat di kristian i stimulá 
nos pa ta útil pa otronan; e ora 
ei nos lo okupá e promé 
lugánan den e reino de Dios. 


22 aña di bida religioso di sùr 
Marianela Macaya 


Religioso. 22 aña di entrega 
na Señor sirbiendo ku amor 
su Iglesia i komunidat na tur 


lugá ku e la traha. Sur Marianela 
tambe ta parti di e 175 aña di 
Parokia Sta. Maria Auxiliadora, 
di esaki Sur tin hopi bunita re- 
kuerdo nan, eksperensia i 
kresementu di fe. 


Den e parokia aki Sur a ris- 
ibí su sakramentu nan, forma 
parti de e promé generashon di 
hóbennan den Pastoral Hube- 
nil ¨Hóben Paso firma den 
Señor¨ huntu ku Sur nan di Per- 
petuo Socorro. Kaminda e la 
sinti su vokashon pa bira un re- 
ligioso. P’esei e la bai den ek- 
sterior pa haña formashon i hasi 
su promé voto komo religioso i 
ku tempu e la bini bek pa hasi 
su voto perpetuo den su Pa- 
rokia Maria Auxiliadora. 
Algun aña despues Sur 
tabata tin e oportunidat tambe 
di por a biba i traha komo reli- 
gioso den su mes parokia 
hasiendo diferente trabou pas- 
toral huntu ku otro paroki- 
anonan. 
Sùr Marianela Macaya 

Reﬂ ekshon di siman 
KIKO TIN DEN BO 
KURASON AWÉ? 
Santiago 4:8(BS) “Hala serka Dios i E lo hala serka 
boso. Limpia boso mannan, boso pekadónan; i puri- 
fi ká boso kurason, boso di kurason dòbel.” 


Mayoria bia ami i abo ta konsentrá mas den e limp- 
iesa eksterior, pasobra esei nos ta mira ku nos wowo 
i asta e por traha riba nos nèrvio. Laga nos pensa 
un ratu: Nos ta bari, mòp i limpia nos kas konstante- 
mente. Nos ta laba tayó i kosnan shushi di kushina 
tur dia. Nos ta laba nos pañanan kisas 2x pa siman. 
Bentananan nos por laba ku ménos frekuensia, pero 
un kos si ta notabel, ku asina ku pasa basta dia sin 
laba bentana, nos ta ripará ku nos no por wak pafó ku 
e mes klaridat mas. E shushinan riba e bentana i riba 
e ‘screen’ ta hasi ku nos no por mira ku klaridat. 
Nos ta baña, laba nos kara, laba nos kabei, kòrta nos 
uñanan i asta ta paga karu pa manikür i pedikür. Tur, 
pa nos areglá e partinan eksterior ku siguramente ta 
nesesario. 
Pero den e Skritura di awe, e petishon ta bai muchu 
mas profundo. E petishon ta pa nos purifi ká nos 
kurason, esei ta pasobra ku ta for di nos kurason ta 
sali nos manera di aktua. Aktitut ku nos mes kisas no 
ta ripará pero ku por afektá nos próhimo den gran 
manera. 
Ta fásil pa limpia e partinan eksterior pero e sekreto 
pa un bida viktorioso ta ora nos ta purifi ká e parti inte- 
rior, esta nos kurason. 
For di kurason di hende ta sali kosnan ku ta kontaminá 
nos bida i di otro! Miralda Paula-Frans 


Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djaluna 29 ougùstùs 2022 


12.00 Aktualidat: 
René Roders 
14.00 Herensia Korsou: Viola Daantje-Neumann 
15.00 BAPA: 
Marshe Magazina di Rei 
16.00 Herensia Korsou: Wine Maal-Martis 
17.00 Aki Boneiru: 
Dia di Rincon na Kas di Lello 
19.30 Puerto Latino: 
Luis Zárraga 


20.00 Herensia: 
Bano Pourier 
21.00 Aki Boneiru: 
Toyan Frans (Bolivia) 
22.00 Herensia: Felix 
Antonio Cicilia 1 
23.00 BAPA: 
Isberta Regina (Betty) Engelhardt 


Programanan di Bonaire.tv 
TELBO kanal 70 
Flamingo TV kanal 23 


Jalvicar B.V. 


ta buska 
auto-monteur 


-mester tin 3 aña di eksperensia, mester por traha 
den tim i ta hopi responsabel 


Pa mas inf. tel. 717-3163 


KRALENDIJK – E aña 
aki Island Bikers RC Bo- 
naire ta bai organisá e se- 
gundo edishon di ‘Soup 
Mania Festival’, un festival 
di sòpi, den kuadro di ak- 
tividatnan di ‘Dia di Bonei- 
ru’ benidero. John Peters, 
presidente di Island Bikers 
RC Bonaire, a konta den 
un konferensia di prensa 
tokante e aktividat aki, du- 
rante e di bintikuater ‘An- 
nual Bike Rally & Events 
Celebration of Bonaire’s 
Flag Day”. 
“Huntu nos ta sigui hasi 
e aktividat grandi. Esaki 
ta di 2 biá ku ta organisá e 
‘Soup Mania Festival’. Na 
promé lugá di parti di Island 
Bikers RC mi ker yama 
danki na Iron Order MC 
pa e oportunidat pa atrobe 
partisipá aktivamente den 
organisashon di e di 24 An- 
nual Bike Rally & Events 
Celebration of Bonaire’s 
Flag Day. Nos ta hasi esa- 
ki ku mil amor, pasobra ta 
huntu por sigui engrandesé 
e evento, tur aña di nobo”, 
Peters a trese dilanti. 


Sòpi krioyo 
Di akuerdo ku John Pe- 
ters, nan lo tin e segundo 
edition di Soup Mania Fes- 
tival ku sòpinan krioyo pa 
tantu bishitante komo tam- 
be pa hende lokal. E sòpi- 
nan ku ta bai ofresé ta sòpi 
di yuana, sòpi di kabritu, 
sòpi di rabu di baka i sòpi 
di marisko. 
Peters: 
“Nos 
bende- 
mentu di sòpi ta tuma lugá 
dja-dumingu dia 4 di sèp- 
tèmber. Kuminsando for 
di 10'or di mainta te 1'or 
di mèrdia. Nos festival di 
sòpi ta tuma lugá den kura 
di Rentofun. Mi ta avisá tur 
hende pa yega tempran, pa- 
sombra nos eksperensia di 
aña pasá a siña nos ku sòpi 
sabroso ta bende bon. Pues 
no duda, yega trempan pa 
bebe un poko sòpi keinta 
kurpa.” 


Trùk di kuminda 
“Banda di e Soup Mania 
Festival, nos a tuma e reto 
e aña aki pa bini ku un trùk 
di kuminda estilo krioyo 
variá. Dianan 1, 2, 3, 5 i 


6 di sèptèmber, pa parti di 
anochi nos lo ta aki atrobe 
den kurá di Rentofun, pa 
sirbi tur bishitante i boneri- 
ano ku kuminda krioyo na 
preis rasonabel”, John Pe- 
ters a informá prensa. 
Kada anochi lo tin 2 tipo 
di kuminda. Kada anochi 
lo ta diferente. “Pues loke 
nos sirbi djabièrnè anochi 
lo no ta meskos ku loke 
nos prepará pa e siguiente 
dia djasabra anochi. Nos ta 
pèrkurá pa un variashon di 
kuminda, pa asina nos keda 
den liña ku e aktividatnan 
prinsipal ku tambe ta varia 
kada dia.” 


Bonbiní 
“ Sea bo ta koredó di 
motosaikel òf nò, nos ta 
invitá bo pa sali un ratu ku 
bo kasá, ku bo partner, e 
muchanan i bin dal un keiru 
aki banda pa kome un du- 
shi kuminda, kome un sòpi 
i disfrutá di e ambiente du- 
rante e dianan 1 te ku 6 di 
sèptèmber. 
Tur hende por kana rònt 
i pasa wak tur e diferente 


Organisá pa Island Bikers RC Bonaire 
Segundo edishon di ‘Soup 
Mania Festival’ 


tipo i kolo di motosaikel- 
nan ku lo tin riba kaya”, 
Peters a bisa. 
John Peters a gradisí 
Iron Order MC danki pa e 
konfi ansa i a ekspresá spe- 


randa ku tur hende lo pasa 
‘great’ e promé siman di 
sèptèmber huntu ku nan. 
“Laga nos bai trankil riba 
kaya i pèrkurá pa tur hende 
keda seif.” 


Riba e foto Anuska Francees, Guensly Martis i John 
Peters, presidente Island Bikers RC Bonaire. 

Intrakilidat den prison 
Morto di Dudley Cicilia a pèrkurá 
pa hopi konmoshon i intrankilidat 
den prison di Boneiru, situá riba 
tereno di warda di polis. Deteni- 
donan a mustra ku no tabatin mo- 
tibu bálido pa a trasladá Dudley 
pa Kòrsou na luna di sèmptèmber 
2007, ku komo konsekuensia su 
asesinato tres luna despues. 
Nan a tilda fiskal David van 
Delft i mando di kas di detenshon 
pa e traslado di Dudley, alias Kip, 
pa Kòrsou. A kuminsá hasi bochin- 
cha den kas di detenshon, na unda 
Dudley tabata manera un lider. 
A tuma fiskal Van Delft sigur un 
ora i mei pa fiskal Van Delft a pa- 
pia ku e detenidonan, tratando pa 
kombensé nan ku mester a hiba 
Dudley Cicilia Kòrsou, pa motibu 
di su mas komportashon den pris- 
on. El a splika den un entrevista ku 
Extra ku tanten no tin un situashon 
adekuá den kas di detenshon di 
Boneiru, mester trasladá deteni- 
donan ku ta komportá nan mes pa 
e prison di ‘Bon Futuro’ na Koraal 
Specht, Kòrsou. 


Van Delft: “Pa kuminsá, despu- 
es di 16 dia ku un persona ta será 
den sèlnan polisial, mester mand’é 
patras Esaki ta e kompleho di 
kas di detenshon. Un detenido ku 
despues ku su kaso bini dilanti i e 
keda sentensiá a 9 luna òf mas, 
mester bai Bon Futuro, na unda 


tin mas fasilidat pa atendé ku nan, 
manera posibilidatnan di trabou i 
rekreo. Personal di kas di deten- 
shon no ta prepará tampoko pa 
atendé ku un situashon asina den 
prison.” 


Siguridat 
Di akuerdo ku fiskal Van Delft, 
kende mientrastantu a fayesé 
anteriormente e aña aki, natural- 
mente na final ta hustisia ta keda 
responsabel pa siguridat di deteni- 
donan. Pero den práktika ta man- 
do di prison, tantu na Kòrsou komo 
Boneiru, ta yega na desishon pa 
trasladá un detenido pa Kòrsou, 
manera sosodé ku Dudley, pa mo- 
tubu ku e tabata komportá malu. 
Van Delft a deklará e tempu ei: 
“Tabata konosí ku tabatin menasa 
kontra Dudley. 
Pa e motibu aki mes a ser’é den 
un blòk di siguridat haltu na ‘Bon 
Futuro’, esta blòk 4, na unda ta 
sera polis i wardadónan di presu 
ku a yega di haña kondena. Tòg e 


asesino a logra penetrá den e blòk 
aki pa tirá Kip.” 
Miéntras ku e fiskal a bisa ku a 
sera Kip den Blòk 4, yunan di Wim 
a bisa ku e likidashon di Kip a so- 
sodé den Blòk 6. 
Fiskal David van Delft a bisa ku 
e tambe ta haña tristu loke a so- 
sodé, pero e no ta haña na su lugá 
e deklarashonnan ku abogado di 
Dudley, Carlene Peterson, a hasi 
na prensa e dianan ei, kreando e 
impreshon ku e ta un fiskal sin kon- 
senshi ku a pèrmití pa trasladá e 
detenido Dudley Cicilia pa Kòrsou, 
siendo ku tabatin indikashon ku 
su bida no tabata sigur den Prison 
Den Futuro na Kòrsou. 
Van Delft den deklarashon 
na Extra: “Na sigur tres okashon 
m’a sinta papia ku Dudley riba su 
komportashon i a mustr’é ku si 
e no kambia su aktitut, lo mester 
mand’é Kòrsou. 
Den e último kombersashon su 
abogado i un funshonario di Re- 
classering tambe tabata presente.” 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 

Fiskal David van Delft, kulpá 
pa famia i amigunan pa ase- 
sinato di Dudley Cicilia. 

Rabia 
Aktitut di fi skal Van Delft a krea 
rabia no solamente den kas di de- 
tenshon di Boneiru, sino tambe 
den e bario Nort di Saliña, na unda 
Dudley a nase i lanta. Djadumingu 
dia 16 di desèmber e restunan 
mortal di Dudley a yega Boneiru. 
E entiero tabata programá pa 
djárason 19 di desèmber. Djasa- 
bra dia 15 di desèmber 2007 un 
grupo grandi di famia i amigu di 
Kip, ademas basta hende di Nort di 
Saliña, a akudí bou di e palunan di 
kuihi na Mentor, na unda e defuntu 
tabata permanesé hopi, meskos 
tambe su tata Wim Cicilia, alias 
The Fugitive. 
E enkuentro e djasabra ei ta- 
bata demonstrashon di malkon- 


tentu kontra hustisia, spesialmente 
kontra fi skal David van Delft. Asta 
tin hende a skirbi riba algun t-shirt 
kiko nan tabata pensa di Van Delft, 
entre otro ku e mester bai fo’i Bo- 
neiru, pasobra t’e tabata responsa- 
bel pa morto di Kip. 
Djadumingu e restunan di Kip a 
yega Boneiru, risibí pa famia i ami- 
gunan, atrobe protestando kon- 
tra morto trágiko di nan ser kerí. 
Entiero di Dudley Gregory Cicilia 
tabata e promé entiero di e estilo 
ku a konosé hopi despues na mo- 
mentu di morto di hendenan ku 
vínkulonan kriminal. Ponementu di 
‘fever’ dilanti misa di Antriol, huma- 
mentu di mariwana asta den misa, 
tira cheiba den kaha di morto, asta 
lòsmentu di tiru den santana. 


KRALENDIJK--Sig- 
mon Janzen, huntu ku Ja- 
cinto Cicilia, ta esnan ku 
mas hopi aña di servisio 
na e kompania di aviashon 
Divi Divi Air. 
Jacinto ta na Bonaire i 
Sigmon ta biba i traha na 
Kòrsou, pa e kompania 
Divi Divi Air. 
Un 
reportero 
di 
BONERIANO miéntras e 
tabata biahando pa Boneiru 


for di isla ruman Kòrsou 
wikènt pasá, a tuma nota di 
Sigmon, kende hopi aña ta 
traha pa e kompania men- 
shoná. Sigur ta algu bon 
pa e persona i e kompania. 
Esaki ta bon ehèmpel di 
komprondementu, trahadó i 
doño di trabou. 
No tin duda ku Sig- 
mon, ta un persona servi- 
sial. Manera ta bisa; klant 
is koning, den e kaso aki; 


trahadó ta kara di kompa- 
nia. Sigmon, sa tur skina di 
e kompania ku e ta gana su 
pan di kada dia. E ta na bali, 
na porta di sala di salida i 
na avion. Manera por mira 
riba potrèt. Dikon, pasobra 
e tin amor pa su trabou i 
ta interesá pa siña tur kos. 
Esaki por mira e refl ehá den 
Sigmon. Riba potrèt entre 
otro Sigmon i su kolega 
Rodsan Matilda, na bali. 


Sigmon Janzen, 23 aña trahando 
na Divi Divi Air 

Tin un ehérsito grandi di mili- 
tar stashoná na Subí Blanku 
banda di kas di Rodger. 


Awèl sí. Mala lenga ta bisa ku 
Rodger ke kombensé nan pa ataká 
Kralendijk i tuma gobièrnu over! 


+ 
POLÍTIKA – POLITIKERIA 


Siman pasá tabatin 
dos reunion di Konseho 
Insular. Reunionnan di 
komishon pa forma opi- 
nion. Manera tabata di 
spera kaba, por sinti ku 
elekshon ta den porta. 
Tabatin remarke al kaso, 
pero tambe remarkenan 
ku ta kai bou di politi- 
keria. Di parti oposishon 
krítika so kontra gobièr- 
nu. Nada positivo. Tur 
kos ku gobièrnu hasi ta 
malu. Tur loke gobièrnu 
keda sin hasi tambe ta 
malu. Mesun ‘komedia’ 
di semper. 


*** 
E desaroyo aki den 
arena polítiko boneriano 
no ta algu nobo. Awóraki 
Demokrat i M21 ta den 
oposishon. Nan ta purba 
hasi uso di tur detaye pa 
ataká gobièrnu. MPB i 
UPB ta den gobièrnu. 
Mester realisá ku si nan 
tabata den oposishon 
nan tambe lo a hasi 
meskos. Aña’den aña’fo 
mesun kansion. 


*** 
Nos no ta perito di lei, 
esta pa i bisa kiko por i 
no por den WolBES, e 
lei ku ta regulá funshon- 
amentu di gobernashon 
di e isla aki. Desde ku 


WolBES a bini tin e 
kestion di reunionnan 
públiko di Konseho In- 
sular pa forma opinion i 
despues tuma desishon. 
Básikamente e mesun 
puntonan ta bini dilanti 
den 
mesun 
reunion. 
Ta papia riba nan den 
reunion 
di 
komishon. 
Despues nan ta bai re- 
union pa tuma desishon. 
Pregunta ta ku si no por 
tene ún reunion kom- 
biná, pero kaminda ta 
hasi uso di ekspertonan 
sí pa duna splikashon 
i 
kontestá 
pregunta, 
banda di e diputadonan 
i gezaghebber natural- 
mente, ku na fi nal ta re- 
sponsabel pa duna kue- 
nta na Konseho Insular. 


*** 
Hasiendo algu asina 
bo ta evitá hopi pèrdida 


di tempu i hasimentu di 
politikeria. Tempu awen- 
dia ta balioso. Ta impor- 
tante pa usa tempu mas 
efi siente i efi kas posibel. 
Bai usa media sosial òf 
media konvenshonal pa 
praktiká polítika i politi- 
keria. Situashon a kam- 
bia. 


*** 
Djabièrnè 
último 
e 
biografi a di LD Gerharts 
a sali, titulá ‘Geliefd, be- 
wonderd, 
bestreden’, 
skirbí pa René Roders. 
Lo ta bon pa tur hende 
interesá den LD, Bonei- 
ru i polítika lesa e buki 
aki. Spesialmente polí- 
tikonan mester lesa no 
solamente e buki aki, 
sino tambe e buki ‘Julian’ 
ku Trix van Bennekom a 
skirbi, den kua e outor ta 
skirbi di e dinastia polí- 
tiko di famia Abraham. 


*** 
Meimei 
di 
añanan 
sinkuenta di siglo pasá 
ta Julio Abraham (yu di 
Julian), LD Gerharts i 
Shon Bubu Booi a de- 
terminá 
e 
panorama 
polítiko boneriano. Pro- 
mé LD i Julio (Djul) ta- 
bata amigu, huntu den 
mesun 
partido, 
UNI. 
Despues ku nan a kibra 


ku otro, Djul a lanta su 
mes partido, Partido De- 
mokrátiko 
Boneriano. 
LD Gerharts a bai huntu 
ku Partido Progresista 
Boneriano Uní (PPBU) 
huntu ku Shon Bubu 
Booi. Despues di pèrdè 
elekshon LD Gerharts a 
disparsé for di pantaya 
polítiko, anke ku tras di 
kortina el a sigui atendé 
ku PPBU. 


*** 
Kontrario ku den kaso 
di Abraham, serka Ger- 
harts no por papia di un 
dinastia polítiko. LD su 
yu i nietunan no a drenta 
polítika aktivo, manera 
sí tabata e kaso ku e 
desendientenan di Djul 
Abraham, manera Toon, 
Jopie i Clark. Demokrat 
ta un partido di famia di 
Playa, meskos ku Booi, 


den kua partido tambe 
por mira e liña di famia. 
Ramonsito Booi, tambe 
Robby Beukenboom, ku 
tin un desendensia for 
di Booi (Max i Ma Didi 
Booi). 


*** 
Ta notabel ku tantu 
Demokrat komo UPB a 
trata na tene Abraham, 
Booi i Ellis (kasá ku Abra- 
ham) den e puestonan 
haltu di nan partido. 
UPB ta un eksepshn 
awor ku un James komo 
lider, mucha di pueblo 
koló pretu, mucha di 
Rincon, na kabes. E no 
ta kuadra pues na kabes 
di un partido di hende di 
Playa. 


*** 
Interesante pa lesa 
e biografi a di Gerharts i 
mira te kon baho polítika 
por bai. 
Nos lo bai pidi pèrmit 
pa por tradusí i publiká 
parti di e buki kaminda 
ta atendé e kaso inmor- 
alidat ku LD Gerharts a 
haña su mes aden, re- 
lashoná ku akusashon di 
a mishi ku mucha. Keda 
pendiente. 
Pueblo mester sa e 
kosnan aki. 
*** 

KRALENDIJK – No 
tin duda ku LD Gerharts 
(Lodewijk Daniel) a hasi 
hopi pa Boneiru. E tabata 
embolbí durante su bida na 
Boneiru den kantidat di ak- 
tividat. Su biografia awor ta 
riba merkado, optenibel na 
e bukhandel Bruna. Outor 
di e buki aki ta René Ro- 
ders. E presentashon tabata 
den sala di FuHuKuBo. 
Durante un presentashon 
di masoménos mei ora, 
den presensia di entre otro 
famia, Roders a splika ku 
L.D. Gerharts ta un hòm- 
ber ku for di 1931 a para na 
kuna di e desaroyo, hasi ne- 
goshi, turismo i polítika na 
Boneiru. Gerharts a trese 
elektrisidat i a konvensé 
Albert Plesman di KLM na 


1936 pa bula pa Boneiru. 
Ela konstruí e promé su- 
permerkado i panaderia. 
Tambe e tabata embolbí den 
lantamentu di Washington- 
Slagbaai Parke Nashonal 
i ku e esfuerso pa protek- 
shon di Chogogo. Ademas 
el a funda e promé hotel 
(Zeebad) i tabata respon- 
sabel pa e konstrukshon di 
hospital na 1970. 
Roders den su pre- 
sentashon: “Durante Se- 
gundo Guera Mundial el a 
sòru pa pan, bèrdura i karni 
pa e presu i wardadónan di 
presu den e kampo di inter- 
namentu. E tabata miem- 
bro di parlamentu di Antia 
Hulandes, tabata diputado 
i miembro di Konferensia 
di Mesa Rondó unda ta- 


bata papia tokante dekolo- 
nisashon di kolonianan di 
Sürnam i Kòrsou.” 
Di akuerdo ku Roders, 
tur esaki ta deskribí de- 
tayadamente den e biogra- 
fia. Algun kapítulo ta bai 
tokante origen di kultura 
di polítika na Boneiru i e 
ròl ku Gerharts tabatin den 
esaki. Tur hende interesá 
pa komprendé e polítika di 
Boneiru mas mihó mester 
lesa esaki. 
Roders: “Natural a pone 
atenshon tambe kaminda ta 
kondená Gerharts di abusu 
seksual ku muchanan hòm- 
ber menor di edat. Esaki 
tabata un página pretu den 
bida di Gerharts, kende 
semper a mantene ku ta un 
trampa polítiko esaki ta- 
bata. E búskeda di bèrdat ta 
skirbí manera un storia di 
suspenso.” E buki ta duna 
un bista ùniko eksklusivo 
den bida di L.D. Gerharts 
den e konteksto di e Bonei- 
ru rústiko di kasi shen aña 
pasá. E eskritor di e biogra- 
fia René Roders a kuminsá 
dies aña pasá kolekshon- 
ando informashon di L.D. 
Gerharts. El a konsultá e 
archivo personal i a en- 
trevistá hendenan ku tabata 


konos’e. E a skirbi aña pasá 
e bida di L.D. Gerharts den 
14 kapítulo. E buki lo ta op- 
tenibel na Hulanda, Bonei- 


ru i Kòrsou, e buki tin 280 
página i 29 potrèt. E editor 
ta LM Publishers i Edam, 
Hulanda. 


Biografia di L.D. Gerharts riba merkado 
René Roders: “LD a hasi hopi 
pa Boneiru” 

KRALENDIJK--Wikènt 
pasá, pa promé biaha, un 
orkesta ku ta konsistí di 
músiko lokal. Kasi tur hen- 
de di e grupo ta boneriano, 
òf biba na Boneiru. Nan a 
kompañá e kantantenan du- 
rante e festival di 'Kanta Bo 
Boneiru'. E orkesta tabata 
bou di guia di Almar Nico- 
laas, un persona ku no mes- 
ter di introdukshon. 
Ta un músiko serio, ku 
bon konosementu di e ma- 


teria. Kantidat di supladó di 
trompèt i trombon tabatin, 
pa hasi e grupo sufisiente 
bon, pa un bon zonido e 
anochi. Por a nota ku pú- 
bliko tabata satisfecho ku 
e músika, tambe e kantan- 
tenan ku a duna un bunita 
presentashon, kada un na su 
estilo. 
Di 
e 
manera 
aki, 
músikonan lokal, a de- 
mostrá ku nan tin bon ta- 
lento pa músika. 


Eksitoso orkesta músikonan 
di Boneiru 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


KRALENDIJK – Dife- 
rente persona i instansia 
na Boneiru ta ekspresando 
nan malkontentu ku Prins 
Bernhardfonds di área ka- 
ribense. Tin ku ta pidi pa 
trese nan malkontentu den 
publisidat. BONERIANO 
pa awor lo reservá nan nòm- 
ber, òf di nan fundashon, 
pero ta trata di personanan 
ku tin nan stèmpel riba bida 
kultural di Boneiru. 
Un di e komentarionan: 
“Nan ta bisa ku Boneiru 


no ta entregá kasi nada di 
proyekto. 
Ora ku purba drenta 
kontakto ku nan na Kòr- 
sou, bo ta haña un number 
pa whatsapp pa manda un 
mensahe via nan página di 
facebook. Bo ta hasi esaki. 
Bolbe yama. Telefon ta rin 
te sera den bo orea i nan no 
ta kontestá.” 
Di akuerdo ku e siu- 
dadano, ta asina aki ta trata 
hende i despues ta reklamá 
ku Boneiru no ta entregá 


nada. 
Henter e forma ku PBFC 
ta atendé ku petishon pa 
proyekto ta difísil i kom- 
pliká. Tambe e eskoho di 
proyekto ku nan ta finansiá. 
Prioridatnan ku nan ta pone 
ta difísil. 
Un persona ta splika: 
“Mi ta komprondé ku nan 
mester wak bon kiko nan 
ta finansiá. Pero tin bes ku 
nan ta bai asina leu ku nan 
eksigensianan, ku bo ta 
laga para numa.” 


Hende fadá ku Prins 
Bernhardfonds 

Bo tabata sa ku persona ku derechi riba AOV 
ku ta kasá ta bin na remarke pa un Supsidio di 
Pareha AOV? 


Si e partner ainda no tin derechi riba AOV i e entrada konhunto ta 
abou, e unidat SZW di RCN ta paga e kontribushon aki pa asina 
yuda kubri gastunan di kosto di bida. 


Pa haña supsidio di pareha, bo mester hasi un petishon. Pa sa 
mas di esaki, tira un bista riba www.rijksdienstcn.com. 


Supsidio di pareha 


KRALENDIJK -- Dja- 
sabra último tabata e promé 
festival ‘Kanta Bo Boneiru 
2022’, organisá pa un grupo 
nobo, bou di guia di Gilber- 
to ‘Beto’ Martis. E festival 
tabata dediká na Tamara 
Molina-Thielman, un dama 
músiko konosí na Boneiru. 
Durante e anochi, a pre- 
sentá e biografi a di Tamara, 
tur grupo di kua el a forma 
parti, hendenan ku el a guia 


ku a bira músiko i mas. E 
ta na kabes ku Kor Flor 
di Coromoto i ta toka na 
parokia La Bírgen di Coro- 
moto. Tamara a bisa ku e 
ta sinti hopi kontentu ku e 
rekonosementu. “Momentu 
ku Beto a yama, mi tabata 
selebrando mi 25 aña komo 
enfermera. E trabou ku mi 
stima masha i ta hasié ku 
hopi atenshon. Pues a bira 
dos selebrashon e aña aki. 


Danki na Dios pa e logro- 
nan. Danki na mi ruman- 
nan ku a bin pa presensiá 
momentu ku mi ta risibí e 
plaka di mérito. Boso pre- 
sensia ta di apresiá. Danki 
na mi mama ku tambe a 
hasi esfuerso pa yega den 
Wilhelmina Park i warda e 
anochi pa mira mi riba e- 
senario i e motibu.” 
Di akuerdo ku Tamara, 
apesar di tur presente, e ta 
sinti falta di su tata ku no ta 
huntu ku nan mas. “Mi sa 
sigur, ku si e tabata na bida, 
e tabata presente pa mira su 
yu risibí e rekonosementu.” 
Papito Thomas a bisa ku 
SKAL ta rekonosé hende- 


nan momentu ku nan ta na 
bida. Di e manera aki, nan 
por ekspresá loke nan ta 
sinti, pa otronan tende. 


“Mi tata a hasi falta” 
Rekonosementu na Tamara 
Molina-Thielman 

ARUBA 
HULANDA 


HULANDA – Situashon 
ta saliendo formalmente 
fo’i man na Hulanda den e 
pueblo Ter Apel, situá den 
munisipio di Nijmegen. E 
dianan ku a pasa 250 hende, 
solisitantenan di asilo, taba- 
ta fòrsá pa drumi pafó, pa- 
sobra gobièrnu no por regla 
akomodashon pa nan. Habi- 
tantenan di Ter Apel mien- 
trastantu a asumí un aktitut 
hóstil kontra e hendenan 
aki, prosedente di paisnan 
manera Siria i Ukrania. 
Hulanda e último lu- 
nanan aki ta invadí pa refu- 
giado, buskadónan di asilo. 
Hendenan ku debí na guera 
i konfliktonan interno den 
nan pais a disidí di sali di- 
rekshon di diferente pais 
oropeo, entre kua Hulanda, 
na unda sinembargo tin pro- 
testa kresiente kontra nan 
yegada i presensia. 
Ta dirigí e solisitantenan 
di asilo aki pa diferente 
lugá, na unda gobièrnunan 


munisipal mester mira kon 
ta regla akomodashon pa 
nan, loke ta resultá di no ta 
fásil. Un dje munisipionan 
ku ta konfrontando pro- 
blema serio ta Nijmegen. 
A stashoná masoménos 450 
solisitante di asilo banda di 
e pueblo Ter Apel, pero no 
por regla akomodashon, ni 
sikiera tènt, pa nan. 


Sin dak 
Te ku fin di siman 250 
di e masoménos 450 solisi- 
tantenan di asilo no tabatin 
dak riba nan kabes i for- 
sosamente mester a drumi 
pafó, den aire liber, ku tur 
konsekuensia, friu i áwase- 
ru. Un situashon inhumano. 
E entidat ku ta respon- 
sabel pa akohida di e bus- 
kadónan di asilo na Hu- 
landa ta COA, abreviashon 
di Centraal Orgaan opvang 
Asielzoekers. COA a kon- 
firmá den fin di siman ku 
250 di e hendenan aki mes- 


ter a drumi pafó, pasobra 
no tin lugá den e sentro 
na unda nan mester haña 
akomodashon. Nan mester 
soportá temperatura di 11 
grado pafó, sin tènt òf otro 
dak riba nan kabes. 


Deplorabel 
E grupo anteriormente 
tabata konsistí di 300 per- 
sona, pero mientrastantu 
den kurso di último dianan 
a ahustá esaki na 250. Nan 
ta den un situashon deplo- 
rabel, ku higiena ku ta laga 
hopi di deseá riba e tereno. 
E organisashon ‘Artsen 
Zonder Grenzen’ mester a 
kai den e situashon. Nan a 
atendé desénas di e hende- 
nan aki. Asta ta asina ku un 
beibi di tres luna a fayesé. 
Gobièrnu ta investigando 
morto di e mucha chikitu 
aki. 
Mirando e situashon pe- 
noso i deplorabel, a trasladá 
siman pasá un grupo di ma- 


soménos 70 solisitante di 
asilo ku bùs pa un lugá na 
Vlissingen, na unda a krea 
un akohida di emergensia 
debí na e krísis. Tin 85 hen- 
de vulnerabel a pasa ano- 
chi den fin di siman den un 
sentro di akohida di emer- 
gensia na Stadskanaal. Pero 
mainta nan mester a sali. 


Sin solushon 
Te ku ayera ainda no 
tabatin solushon pa e otro 
hendenan ku mester drumí 
pafó. Pero COA ta trahando 
duru, buskando solushon 
pa e hendenan aki. 
Munisipio 
di 
Doetinchem a habri ayera, 
djadumingu, un akohida di 
emergensia pa refugiadonan 
ku ta na Ter Apel. Na total 
nan akohida di emergensia 
ta brinda akomodashon na 
225 refugiado. Den esaki 
tin tambe entre otro 150 re- 
fugiado ku djaweps a drumi 
den spòrthalnan na Apel- 


doorn. Den e akohida di 
emergensia na Doetinchem 
tin tambe lugá pa famianan 
ku ta kedando na Heeten, 
Overijssel. 
Ta bai sera e akohida di 
emergensia na Heeten. 
Ta pone e refugiadonan 
na Doetinchem den unidat- 
nan di bibienda instalá riba 
un tereno banda di warda 
di polis. Den kada unidat 
tin lugá pa kuater te sinku 
persona. 
Ta pone tambe riba e 
tereno un pabeyon ku pro- 
vishonan sentral, manera 
EHBO i atendementu di 
alimento. 
E tereno aki ta ubiká 
sentral, serka di tiendanan 
na unda e refugiadonan por 
kumpra kos. Munisipio a 
saka un instrukshon sinem- 
bargo pa indiká ku entre 
10'or di anochi pa 7'or di 
mainta e habitantenan no 
tin mag di sali for di nan 
bibienda. 


Aktitut hóstil kontra solisitantenan di asilo 
Situashon saliendo for di 
man na Ter Apel 


E fotonan aki ta ilustrá e situashon na Ter Apel, situá den munisipio di Nijmegen. 

ARUBA 
KÒRSOU 


WILLEMSTAD.- Frak- 
shon di MAN den parla- 
mentu ta haña ku mester 
sigui traha riba mehorashon 


di infrastruktura esaki pa 
tin un tráfiko sigur ku ta 
bon pa tur. 
Resientemente por mira 


ku dia pa dia tráfiko insigur 
ta keda krea doló den kas- 
nan di famia i nos komu- 
nidat. Frakshon di MAN 
kier ekstendé palabranan 
di kondolensia i forsa na 
famia di e 2 personanan ku 
pèrdè nan bida den un aksi- 
dente di tráfiko. 
Segun partido MAN trá- 
fiko diariamente konosé un 
kantidat grandi di hende 
ku ta hasi uso di dje. Un i 
tur ta deseá pa e tráfiko ta 
sigur i ku esaki ta sosodé 
di un forma responsabel 
evitando asina kualke aksi- 
dente. Realidat di tráfiko di 
ta ku Korsou a konosé 17 
persona ku a pèrdè nan bida 
den tráfiko. Si kue ehèmpel 


di Aruba ku konosé te awor 
aki 5 morto den tráfiko. 
Pa frakshon di MAN 
mester bai enfoká riba regla 
pero tambe seguridat den 
tráfiko. Puntonan manera 
velosidat haltu, manehá 
vehíkulo bou di influensia, 
pasa den lus kòrá i no duna 
preferensia ta loke mas ta 
bini dilanti na momento ku 
tin aksidente di tráfiko. 
Internashonalmente por 
mira ku gobièrnu ta invertí 
den infrastruktura kual tin 
komo meta pa kambia di 
forma obligatorio e kom- 
portashon di e siudadano 
den tráfiko. Nos ta kere ku 
a bira tempu pa hasi inver- 
shon den nos infrastruktura 


kual lo trese kambio den 
nos komportashon den trá- 
fiko. Invershon den infra- 
struktura no ta solamente 
asfaltá kaminda. Banda di 
esaki mester invertí den 
aparatonan di kòntròl i 
tambe adaptá leinan ku por 
hasi uso di sistemanan so- 
fistiká pa hasi kontròl riba 
velosidat, ekseso di alkohòl 
i pasamentu den lus kòrá. 
Frakshon di MAN a 
manda un karta pa Gobièr- 
nu (minister di VVRP) ka- 
minda nan ta hasi pregunta 
i trese sugerensia pa di for- 
ma dirigí alsa seguridat di 
tráfiko kaminda e usuario ta 
bira konsiente di reglanan i 
responsabilidat. 


WILLEMSTAD--En- 
konekshon ku un kaso di 
ladronisia di outo ku a tuma 
lugá den e periodo di 20 di 
sèptèmber 2021 te ku 19 di 
mart 2022 na un agensia di 
outo na Jan Noorduynweg, 
tim enkargá ku ladronisia 
di vehíkulo a tene 2 entrada 
hudisial. 
E promé entrada hudi- 


sial a tuma lugá djabièrnè 
26 di ougùstùs 2022 na 
Cocolodeweg alrededor di 
05:30’or i aki e tim a hasi 
un detenshon. 
Ta trata di e hòmber so- 
spechoso E.G.R. d W. di 50 
aña di edat nasé na Kòrsou. 
Durante di e entrada hudisi- 
al a haña i konfiská artíku- 
lonan ku ta di importansia 


pa e investigashon. 
E di dos entrada hudisial 
a tuma lugá na e adrès Kaya 
Amor Platoniko. Na e adrès 
aki a konfiská algun ve- 
híkulo pa e investigashon. 
A presentá e sospechoso 
dilanti di un fiskal ouksiliar 
ku a ordená su enkarsela- 
mentu pendiente di mas 
investigashon. 


WILLEMSTAD-- Re- 
sientemente frakshon di 
MFK den persona di David 
Seferina a manda un karta 
pa presidente di parlamento 
pa esaki dirigié na minister 
di finansa sr. Silvania. E 
parlamentario a manda pidi 
e minister kontesta riba al- 
gun pregunta riba e gratifi- 
kashon (San Antoni) i ku si 
ta tur entidat di gobièrnu a 
risibí esaki. 
Seferia ta indiká ku 


na yüni último a paga 
trahadónan 
públiko 
e 
gratifikashon(esta e “San 
Antoni”) di naf. 1750,-, den 
mesun rosea gobièrnu di 
Kòrsou públikamente a pri- 
mintí ku lo bai duna gratifi- 
kashon na e trahadónan di 
e entidatnan semi-/guber- 
namental tambe. A bai mas 
aleu di a publiká e lista di 
entidatnan semi-/guberna- 
mental ku lo paga esaki na 
e trahadónan. 


Diferente siudadano ku 
ta laborá na un di e entidat- 
nan 
semi-/gubernamental 
a aserka e parlamentario 
ku e preokupashon ku nan 
no a risibí e “San Antoni”, 
asta tin a tende ku lo no bai 
risibí esaki pa motibu ku a 
uza esaki pa paga otro kos. 
E pregunta ku ta surgí ta, 
e desishon pa no paga, ta 
di parti di gobièrnu òf di e 
entidatnan semi-/guberna- 
mental. 


Pa e motibunan ariba 
menshoná i hasiendo uso di 
artíkulo 96 di Reglamentu 
di órden di Parlamento di 
Kòrsou, Seferina a hasi 
Minister Javier Silvania al- 
gun pregunta. Entre otro si 
gobièrnu a hasi e pago pa 
gratifikashon na e entidat- 
nan 
semi-/gubernamental 
i kua ta e entidatnan ku a 
risibí esaki. Tambe e par- 
lamentario ke sa si tabatin 
palabrashon ku e entidat- 


nan 
semi-/gubernamental 
ku e sèn risibí lo ta designá 
pa pago di gratifikashon i 
kuantu sèn kada un di en- 
tidatnan aki a risibí di parti 
gobièrnu pa ku e pago di 
gratifikashon? Por último, 
kon minister lo bai kontrolá 
ku enbèrdat e entidatnan 
aki a uza e sèn pa pago di 
gratifikashoni si e entidat- 
nan aki no paga trahadó 
kiko ta e siguiente paso ku 
minister lo bai tuma? 


Detenshon i konfiskashon 
pa ladronisia di vehíkulo 


Frakshon di MFk ke sa si gobièrnu ta 
supsidiá `San Antoni` 


Mester sigui traha riba mehorashon 
di infrastruktura 

STATIA -- Junior Rang- 
ers a kaba di sera nan even- 
to anual di interkambio. 
Hóbennan di tur seis isla a 
bini huntu na St. Eustatius, 
pa siña tokante e biodiver- 
sidat úniko ku tin dentro 
di Karibe Hulandes i nan 
a pone piedra di fundeshi 
na e futuro kolaborashon 
interinsular. Ku bista di 
salimentu di solo riba la- 
man mainta, te na kaminata 
anochi, bou di ‘night glow 
in the dark’, e studiantenan 


akí tabatin un siman yená 
ku rekuerdo ku nan lo te- 
sorá pa bida largu. 
Un pieda di fundeshi di 
Dutch Caribbean Nature 
Alliance (DCNA) ta e deseo 
di elevá edukashon ku ta 
enfoká riba naturalesa rònt 
Karibe Hulandes. Un di e 
hèrmèntnan disponibel pa e 
islanan ta empoderashon di 
hubentut i kiko lo por ta un 
mihó manera pa hasi uso i 
kontrolá e energia akí ku ta 
pa medio di DCNA su pro- 


grama di interkambio anual 
di Junior Rangers. 
E oportunidat úniko akí, 
ta trese hóbennan di tur 
seis isla huntu pa siña tur 
kos tokante e biodiversidat 
eksepshonal ku Karibe Hu- 
landes tin i traha huntu pa 
desaroyá abilidatnan posi- 
tivo, koperativo i sosial. 


Servisio di ekosistema 
E tema di e interkambio 
di e aña akí tabata ‘Ser- 
visionan di ekosistema i 
kon nan ta sostené nos tur. 
Henter e siman, e hóben- 
nan a siña kon pa identi- 
fi ká fl ora ku founa marino 
i terestre durante aktividat 
di snòrkel, di kaminata i di 
kore den kayak den e vários 
habitatnan rònt Statia i St. 
Maarten. 
E siman a start na Sta- 
tia ku kampamentu den e 
hardinnan botániko, loke 
a krea e oportunidat per- 
fekto pa tur hende bai den 
profundidat di naturalesa. 
Ningun hende tabata parse 
di wòri pa lanta mainta 
tempran 
pa 
eksperensiá 
e magnífi ko salimentu di 
solo na horizonte di laman. 
Durante dia, e hóbennan 
por haña eksperensia di 
práktika den monitoreo di 
espesienan invasivo dor di 
bai riba patruya di yuana 
huntu ku rangernan di STE- 
NAPA. Dor di e monitoreo, 
kada ranger a siña pa hasi 
distinshon entre e diferente 
sup-espesienan di yuana i 
nan a siña di kon ta impor- 
tante pa vigilá tendensianan 
den populashon. 
Dahlia Hassell Knijff, 
DCNA su ofi sial di proyek- 
to, ta agregá: “E Interkam- 
bionan di Junior Rangers 
ku Dutch Caribbean Nature 
Alliance ta fasilitá e islanan 
di Hulanda Karibense, ta 
oportunidatnan pa hóben- 
nan eksplorá diferente me- 
dioambiente, krea amistat 
ku ta krusa frontera i mas 
importante ainda, benta 
chispa riba nan kuriosidat 
pa e mundu di naturalesa 


pa medio di diferente ak- 
tividat. Komo ku DCNA su 
meta prinsipal ta pa sostené 
e parkenan lokal, nos ta 
enfoká riba krea diferente 
eksperensia pa hubentut 
den edukashon di natura- 
lesa dor di sigurá ku inter- 
kambio entre e islanan por 
tuma lugá pa e gruponan 
akí.” 


Islanan nobo, 
eksperensia nobo 
Henter e siman e hóben- 
nan por a kompartí storia di 
nan propio isla, sea tabata 
durante un aktividat, òf 
rònt di kampvür, komiendo 
marshmallow. Kada partisi- 
pante tabata sorprendé ku, 
maske ku nan tur ta bisiña 
di otro isla, e ekosistema 
natural di kada isla tin su 


propio 
aspektonan. 
Sea 
ku tabata siña tokante es- 
pesienan 
kompletamente 
nobo, òf nan tabata simple- 
mente hasi interkambio di 
nòmbernan lokal pa esnan 
ku a siña, e studiantenan 
akí lo bandoná e isla ku un 
grado diverso di sabiduria 
lokal i amigunan nobo, algu 
ku DCNA ta spera lo kon- 
dusí na un bida largu di ko- 
laborashon entre e islanan. 
E siman tabata kargá 
ku un variedat di aktividat 
marino i terestre ku a en- 
tretené e hóbennan for di 
mainta tempran te ora bira 
skur. Nan tabatin oportuni- 
dat di eksplorá e diferente 
ekosistemanan na Statia 
pa medio di hopi aktividat, 
inkluso snòrkel, miéntras ta 
desaroyá abilidat di identi- 


Eksitoso interkambio Junior Rangers 


E X E C U T O R I A L E V E R K O O P 


Op 30 september 2022 vanaf 10:30 uur in de 
morgen, zal ten kantore en ten overstaan van mr. 
A.H. Schouten, waarnemend notaris in het openbaar 
lichaam Bonaire, dan wel diens waarnemer of 
opvolger, in het openbaar worden verkocht krachtens 
artikel 502 en verder van het Wetboek van burgerlijke 
rechtsvordering BES, eerst bij opbod en meteen 
daaropvolgend bij afmijning: 


1) 
het tot 29 juni 2067 lopend recht van erfpacht 
op een perceel grond met het daarop gebouw- 
de, gelegen te Antriol op Bonaire, kadastraal 
bekend als Afdeling 4, sectie E, nummer 2435, 
groot 528 m², plaatselijk bekend als Kaya 
Barakuda 26 


2) 
het tot 9 mei 2050 lopend recht van erfpacht 
op een perceel grond met het daarop gebouw- 
de, gelegen te Playa op Bonaire, kadastraal 
bekend als afdeling 4, sectie D, nummer 999, 
groot 988 m² 


3) 
het tot 7 maart 2060 lopend recht van erfpacht 
op een perceel grond met het daarop gebouw- 
de, gelegen te Nikiboko op Bonaire, kadastraal 
bekend als afdeling 4, sectie E nummer 1888, 
groot 352 m² 


De veilingvoorwaarden liggen vanaf acht (8) dagen 
vóór de veiling ter inzage ten voornoemde kantore. 
Deze voorwaarden houden onder meer in de bepaling 
dat van iedere bieder gevorderd kan worden dat hij, 
ter nakoming van zijn bod en verdere verplichtingen, 
een bankgarantie of andere zekerheid stelt. 


De executant behoudt zich het recht voor de veiling 
uit te stellen en op te houden zonder de verplichting 
daarvoor de reden(en) te noemen. 


Er kunnen geen onderhandse biedingen worden 
gedaan. 


Notariskantoor Mr. A.H. Schouten 
Kaya Gresia 13 Bonaire 
Telefoon: 717-8540 
e-mail: veilingen@bonairenotaris.com 


GIO’S ta buska trahadó pa 
fulltime di 15:00 - 23:00 
parttime di 18:00 - 23:00 
pa limpiesa di 20:00 - 23:00 


Pa solisitut por pasa personalmente entre 8’or 
pa 10’or mainta na GIO’s den Kaya Grandi. 


PARTISIPASHON 


Kolegio Ehekutivo di Entidat Públiko Boneiru ta informá pueblo Boneriano ku for 
di dia despues di e publikashon aki, e desishon di e diseño pa e siguiente kambio 
di plan interno di e Plan di Desaroyo Teritorial Boneiru (ROB) ta na disposishon 
di públiko durante diessinku dia na e Direktorado di Planifikashon i Desaroyo na 
Kaya Amsterdam #23: 
1. 
Inkorporá indikashonnan pa e funshonnan ‘manege/pensionstalling’ i 
‘agritoerisme’ na e destinashon Agrarisch-Kunuku na tereno 5-E-86 situá 
na Nieuw Amsterdam. E kambio ta tuma lugá basá riba artíkulo 3.7.2 
ROB. 
Ta enserá un lugá nobo pa e Horse Ranch Bonaire unda tambe a ofresé e 
oportunidat pa turismo di agrikultura. 


Pa hasi uso di e posibilidat aki bo por mèldu na ofisina di Direktorado di 
Planifikashon i Desaroyo na Kaya Amsterdam 23 (ariba Kámara di Komersio) na 
Boneiru. Tambe e desishon di e diseño lo ta disponibel digital riba wèpsait 
www.bonaire-ro.nl 


Durante e término di disposishon na públiko, tur hende tin e oportunidat pa apelá 
kontra e kambio di e plan interno aki na Kolegio Ehekutivo di Entidat Públiko 
Boneiru. Mester manda kehonan den forma di un karta, motivá, ku nòmber i adrès, 
dirigí na Kolegio Ehekutivo di Entidat Públiko Boneiru. 


Gezaghèber, 
E.E. Rijna 


Sekretario Insular, 
W. Pelk 

fiká piská i kon pa identi- 
fiká espesie di para. 
Na final di e siman, 
nan por a disfrutá tambe 
di un mainta ku un paseo 
den kayak den e lagun di 
St. Maarten, pa por haña 
un komprenshon di e eko- 
sistema di palu di mangel. 
Despues di mèrdia, nan a 
bai siña tokante e impak- 
tonan negativo di polushon 
di plèstik pa medio di un 
wega prèt den un pisina. 


Interkambio anual 
“Tabata un honor pa 
STENAPA a risibí e in- 
terkambio anual di Junior 
Rangers e aña akí. Nos 
a mira hóbennan di Ka- 
ribe Hulandes disfrutá di 
edukashon di naturalesa i 
kompartí nan konosementu 
nobo di ekosistemanan i 
nan servisionan ku otro,” 
segun Achsah Mitchell, 
STENAPA di DCNA su 
Ofisina di Edukashon/JRE 
i presidente di DCNA su 
grupo di trabou ‘Youth Par- 
ticipation’. 
E evento aki a bira po- 
sibel ku sosten di Prins 
Bernhard Cultuur Fonds, 
World Wildlife Fund-Dutch 
Caribbean i spònsernan di 
St. Maarten, manera The 
Azure Hotel & Art Studio, 
Domino’s Pizza i Winair. 
Aktividatnan di DCNA 
tin sosten generoso di Na- 
tionale Postcode Loterij di 
Hulanda. Interesá den djòin 
Junior Rangers, tuma kon- 
takto ku e organisashon 
lokal di parke pa haña mas 
informashon. 


Cabrera Construction 
B.V. 


ta buska 
- 3 metselaar 


Pa mas inf. tel. 785-7299 

ORANJESTAD -- Polis 
a bay pura na un compleho 
di apartamento situa den 
Italiëstraat, pa motibo cu un 
homber a maltrata un dama. 
Polisnan na yegada a con- 
stata un caso di maltrato se- 
rio, mirando con e dama a 
keda door di e maltrato. Ya 
e momento ey e agresor cu 


ta e homber a bandona e si- 
tio. Segun informacionnan 
oficial, e homber a dal e 
muhe un boter den cabes 
causando un herida serio cu 
tawata sangra masha hopi 
mes. Esey no tawata sufici- 
ente y a bay over na morde 
lip di e dama lagando un 
herida serio atras tambe. 


Ambulance a yega e si- 
tio y mesora a sali direccion 
Hospitaal cu e dama, mien- 
tras polis na e sitio a avisa 
e otro instancianan, manera 
BFTO y Slachtofferhulp. 
E apartamento tawata tin 
basta sanger door di e corta 
serio. 
Den oranan di marduga 
e homber a bay bek e apar- 
tamento y a planea un sto- 
ria. E storia lo mester a 
trata di convence autoridad 
y esnan na poli cu e dama 
cu e la maltrata a trata di 
corta su penis. Despues di 
un check up rigoroso na 
Hospitaal a bin sali na cla 
cu nada a pasa cu su penis 
y e por a bay cas. A bin sali 
na cla tambe cu su version 
no a cuadra den e storia aki 
pa nada, debi cu e muhe no 
a yega bek despues di Hos- 
pitaal e apartamento, debi 
cu e la bay keda un otro 
caminda. Despues di a pasa 


den tur e horibel maltrato 
cu a laga un apartamento 
na sanger, door di miedo no 
a entrega keho di maltrato 
severo contra e homber. Ta 
hopi caso tin, cu si e da- 
manan entrega keho mes 


den prome instante, na final 
ta caba ta hala e denuncia 
aden y dunando e homber 
tur e oportunidad pa sigui 
comete su abusonan. Sea 
contra e mesun muhe of 
contra su futuro partner. 


ORANJESTAD -- Dia- 
huebs anochi algo prome 
cu 10:30 informacion a 
drenta di un accidente se- 
rio cerca di Seaport Casino. 
Tawata trata di un acciden- 
te entre auto cu brommer. 
Riba e brommer tawata tin 
dos hende, un homber y un 
muhe. 
E brommer segun nos a 
compronde lo a bay pasa y 
net e momento e Hyundai 


Accent posiblemente a bay 
bira pa drenta e caya cau- 
sando e accidente. Debi na 
e impacto e dama ta esun 
cu a haya mayoria di golpi, 
a bay for di tino. Esaki na 
yegada di polis a haci cu 
nan a pensa cu e dama lo 
tawata den un estado cri- 
tico y ta pidi pa ambulance 
cu urgencia. Na yegada di 
Parame[1]diconan mesora 
a bay atende cu e dama, cu 


a bin bij. E la wordo hinca 
den ambulance unda cu 
na e sitio Paramediconan 
a cuminsa na prepar’e pa 
bay Hospitaal. E caminda 
dilanti Parlamento y tambe 
di Royal Plaza bin ariba a 
wordo cera, esaki debi na 
unda e accidente a sosode. 
Polis di trafico mester a 
haci nan trabou y momento 
cu a termina trafico por a 
continua. 


ORANJESTAD -- Na 
Cas Ceremonial 2022 dos 
persona a huramenta den 
presencia di Gobernador 
di Aruba, S.E. Alfonso 
Boekhoudt. Señora mr. 
Barbara Van Sluis a hura- 
menta como abogado ge- 
neral y señora mr. Deirdre 
Woei-A-Tsoi a huramenta 
como fiscal na Ministerio 


Publico Aruba. 
Ademas di miembro- 
nan di famia di esunnan 
cu a huramenta, Minister 
Rocco Tjon (Husticia y 
Asuntonan Social), señor 
Bote Ter Stege (procura- 
dor-general) y algun otro 
representante di Ministe- 
rio Publico tambe a pre- 
sencia e huramentacion. 


Muhe maltrata, homber no a perde penis, y 
niun keho entrega 


Dama herida den accidente di trafico 
na subida di brug di Renaissance 
Huramentacion Abogado- 
General y Fiscal 

ORANJESTAD -- For 
di basta tempo a bin ta co- 
munica cu nos isla tin reto 
grandi pa resolve, entre 
otro e renobacion suma- 
mente necesario di nos 
planta RWZI na Bubali. 
Tumando na cuenta e 
daño cu e awa sushi na 
Bubali Plas ta ocasionando 
nos fl ora y fauna, special- 
mente nos bida marino den 
e area, a bini cu e proposi- 


cion pa mehora e capacidad 
pa trata e awa, y tambe ex- 
pande e wetlands pa asina 
tin un fi lter biologico mas 
amplio, asina conoci como 
e “Western Wetlands Pro- 
ject”. 
Alabes ta reconoce e 
gran potencial pa actividad 
economico den e plan aki 
di Western Wetlands. Den 
e proceso di crea un eco- 
sistema mas vibrante, tin 


potencial pa haci e proyec- 
to aki parti di nos producto 
turistico, pues sigurando su 
factibilidad. 
Minister Arends ta pone 
prioridad pa crea harmo- 
nia entre nos naturalesa y 
nos unico pilar economico. 
Pa es motibo e Ministerio 
di Naturalesa, Fundacion 
Parke Nacional Aruba y 
Aruba Birdlife Conserva- 
tion a cuminsa un iniciativa 


pa busca fondo pa haci e 
proyecto un realidad. 
Diabierna 26 di augus- 
tus a reuni cu e bestuur di e 
Tourism Product Enhance- 
ment Fund, conhuntamente 
cu minister di Turismo, Sr. 
Dangui Oduber, pa asina 
cuminsa fi ha e posibilidad 
cu TPEF por contribui na 
e proyecto, asina dunando 
esaki un kick-start. 


E cinco saliñanan 
pabou ta: 


· Saliña Bubali 
· Saliña Palm Beach 
· Saliña Cerca 
· Saliña Malmok 
· Saliña Druif 
Minister Arends ta spe- 
ra cu pronto por mira e 
proyecto aki bira realidad. 
E no solamente lo brinda 
un solucion pa e maneho di 
desperdicio di awa di riool, 
pero tambe lo crea un eco- 
sistema vibrante caminda 
ambos naturalesa y ciu- 
dadanonan por goza di dje. 


ORANJESTAD 
-- 
Manera conoci, diabierna 
26 di augustus, den con- 
seho di Minister di Reino, 
e conseho di CAft pa duna 
Aruba un aanwijzing tawa- 
ta riba agenda. Prome Mi- 
nister Evelyn Wever-Croes 


a duna di conoce: 
“Pa loke ta trata e aan- 
wijzing: Aruba ta trahando 
riba e zienswijze den cual 
lo reacciona detayadamente 
riba e advies di CAft. RMR 
a indica di lo warda riba e 
zienswijze prome cu tuma 


decision. Secretario di Es- 
tado van Huffelen den su 
declaracion a bisa cu e ta 
spera cu no mester di aan- 
wijzing. Manera ya nos a 
informa RMR, no tin base 
pa pone un aanwijzing. E 
no ta necesario pasobra ya 
Aruba ta bahando e defi - 
cit. Y e no ta prudente pa- 
sobra simplemente bo no 
por pone mas presion riba 
comunidad cu mas medida 
of kita hende for di trabou. 
A keda palabra cu Aruba ta 
traha riba su zienswijze. 
Nos ta sigur di nos caso, 
y nos tin tur confi ansa cu e 
aanwijzing no ta na su luga. 
Aruba lo sigui traha pa re- 
duci e defi cit y pone fi nan- 
sas publico na orden”. 


Prome Minister Evelyn Wever-Croes: 
Aruba no a haya ‘aanwijzing’ 


Minister Arends cu Fundacion Parke Nacional Aruba a presenta: 
Plan di Western Wetlands na e 
bestuur di TPEF 

KRALENDIJK--E klup 
di futbòl di Nikiboko ku ta 
SV Atl. Flamingo, djabièr- 


nè último den kontinuashon 
di plei-òf Buèlta Seis kam- 
pionato 2022 di futbòl di 
nos isla, den presensia di un 
bon públiko, a gana di SV 
Vespo di Rincon ku skor di 
2-1, esaki despues di tabata 
tras den e partido. 
E partido aki tabata par- 
tido number 5 di e plei-òf. 
Tabata na di 24 minüt di 
e promé mitar di e partido, 
ku SV Vespo ta pika dilanti 
1-0 den e partido ku gol di 
Elionard Janga, skor tambe 
ku e partido a parti na dos 
kuné pa sosiegu reglamen- 
tario di e partido. 
E di dos mitar di e par- 
tido, esaki a keda basta ratu 
sin mira gol. 
Tabata na di 76 minüt di 
e partido ku Atl. Flamingo 
ta haña pinalti i Roshyon 
Anita ta anotá pa empatá e 
partido 1-1. 
Na di 86 minüt di e par- 
tido, Yurick Seinpaal ta 
hasi e partido 2-1 pa Atl. 
Flamingo, asina tambe seya 
e viktoria pa SV Atl. Fla- 
mingo. 
Despues di e gol aki e 
partido no a konosé mas 
gol, e partido ta fi nalisá den 
viktoria di 2-1 pa Atlétiko 
Flamingo di Nikiboko ku a 
bai ku e tres puntonan i vik- 
toria foi dje partido. 
Rèfri ku a dirigí e par- 
tido aki ta Arthur Gosepa. 
Un total di 542 fanátiko 


SV Atl. Flamingo 2-1 riba 
SV Vespo djabièrnè 


a paga pa mira e partido, 
loke ta bon pa 363 adulto, 
121 mucha i 58 fanátiko 
riba 60 aña. 
Riba ptrètnan rèfrinan 
ku a dirigí e partido huntu 
ku e kapitannan di e eki- 
ponan promé ku e partido, 
tambe outornan di e golnan 
di e partido. 

KRALENDIJK--Nos 
selekshon di futbòl U-17 
a biaha ayera mainta o sea 
djadumingu último den or- 
anan di mainta pa Kòrsou 
pa despues sigui pa Tampa 
mas den oranan di atardi. 
Di akuerdo ku infor- 
mashonnan di FFB ku ta 
nos federashon di futbòl, 
ora sero a yega pa nos selek- 
shon U17 di futbòl a abordá 
buelonan pa bai Tampa, pa 
asina kompetí durante e 
torneo di Concacaf Men’s 


U17 di ougùstùs 30 pa luna 
di sèptèmber, esaki riba e 
kanchanan di IGM Acade- 
my na Brandenton, Florida. 
Djadumingu último o 
sea ayera den oranan di 
mainta, e delegashon a sali 
ku buelo di Divi Divi Air pa 
Kòrsou, pa mas den oranan 
di atardi abordá avion di 
American Airlines rumbo 
pa Miami i despues sigui 
ku bùs pa siudat di Tampa, 
unda nan lo establesé na e 
Akademia di IMG na Bran- 


denton. 
E selekshon U17 ta 
konsistí di e siguiente hun- 
gadónan: 
1. Sifmar Sint Jago. 
3. Caylen da Silva Fine- 
sa. 
4. Amir Winklaar. 
5. Diedrich Frans. 
6. Maikelson Nicolina. 
7. Raemian Janga. 
8. Deyon Martijn. 
9. Freadyen Michiel. 
10. Milan Blanken. 
11. Zacarias Lopes. 

12. Dante Abraham. 
13. Timothy Richards. 
14. Mervin Dishmey 
Wilmore. 
15. Roengel Pineda. 
16. Rhiordan Piar. 
17. Jurion Ascension 
18. Christopher Lam- 
mers. 
19. Rendrick Martis. 
20. Curthlie Piard. 
DT. 
Fitsgerald Cicilia. 
Asistentenan. 
Rilove Janga. 


Terrence Da Costa Go- 
mez. 
Masagista. 
Roque Domacassé. 
Team Manager. 
Steven Cicilia. 
Hefe di delegashon. 
Maria Engelhardt. 
Nos ta deseá e dele- 
gashon i nos selekshon tur 
pero tur klase di éksito den 
e kompromisonan aya na 
Florida. 
Riba 
potrèt 
e 
dele- 
gashon. 


KRALENDIJK--E eki- 
po di futbòl veterano FC 
Champs fi n di siman pasá, 
pa ta mas eksakto djasabra 
último 5or atardi na Fèlt 
Elion Flores na Amboina, a 
gana di e ekipo Mi Kos ku 


skor di 3-1. 
Esaki tabata den un par- 
tido di futbòl veterano 50+ 
amistoso entre e dos eki- 
ponan 50+ aki ku kasi tur 
fi n di siman ta hunga un 
partido i dibèrtí nan mes 


riba kancha di futbòl. 
E golnan di FC Champs 
tabata di Deutly Domacas- 
sé, Jair Bernabela i Sherwin 
Craane. 
E gol di Mi Kos tabata di 
Pa Winklaar. 


KRALENDIJK--E kam- 
pionnan di SV Real Rincon 
di Rincon, ta sigui sólido 
na kabes di e plei-òf Buèlta 
di Seis kampionato 2022 di 
futbòl di nos isla. 
Pa loke ta e seis eki- 
ponan den e plei-òf, dos di 
nan no tin partido ganá ai- 
nda den e plei-òf. 
Posishon ekiponan. 
SV Real Rincon 2 par- 
tido hungá 2 ganá 6 punto. 


SV Vitesse 1 partido 
hungá 1 ganá 3 punto. 
SV Estrellas 1 partido 
hungá 1 ganá 3 punto. 
SV Atl. Flamingo 2 hun- 
gá 1 ganá 1 pèrdí, 3 punto. 
SV Vespo 2 hungá 0 
ganá 0 punto. 
SV Uruguay 2 hungá 0 
ganá 0 punto. 
Eksito na e ekiponan 
den e plei-òf di seis aki. 


FC Champs 3-1 riba Mi Kos 


E próksimo kompromi- 
so di FC Champs ta den e 
torneo di futbòl 50+ di SV 
La Fama dia 3 di sept 2022 
na Rincon. 
Despues nos lo ampla ku 


mas informashon tokante 
esaki. 
Riba potrèt outornan di e 
golnan di FC Champs dja- 
sabra último. 
Real Rincon sólido 
na kabes 


Selekshon futbòl U17 a biaha ayera pa Tampa 

HULANDA – Un ak- 
sidente di tráfi ko serio a 
eksigí bida di seis persona 
na e lugá Zuidzijde, Nieuw- 
Beijerland, djasabra ano- 
chi. Hulanda kompletu a 
keda konmoví pa e tragedia 
aki. Rei Willem Alexander 
a lamentá loke a sosodé i a 
deseá famia di esnan ku a 
fayesé kondolensia. 
Tabata sinku pasá di seis 
atardi ku un trùk di karga 
a kore dal den un mesa na 
unda algun habitante di e 
bario tabata sintá, komien- 
do barbekiú. Seis persona a 
pèrdè nan bida. Ta trata di un 
hòmber di 50 aña di Nieuw- 
Neijerland, un muhé di 32 
aña di Oud-Beijerland, un 
muhé di 75 aña di Nieuw- 
Beijerland, un hòmber di 
41 aña prosedente di Goud- 
swaard, un dama di 28 aña 
di Goudswaard i un hòmber 
di 62 aña, tambe di Nieuw 


Beijerland. Aparte di e seis 
mortonan, a transportá 7 
herido pa hòspital. Un di 
nan ta den situashon grave. 
Shofùr di e trùk, un 
hòmber spañó, a keda de- 
tené na e sitio pa polis, ku 


a informá mesora ku e no 
tabata bou di infl uensia di 
alkohòl. 
Alkalde Charlie Apt- 
root di Hoeksche Waard, 
e munisipio bou di kua 
Nieuw Beijerland ta resor- 


tá, a kompartí su sentido di 
pésimo ku famia di esnan 
ku a muri. El a papia di un 
drama no imaginabel ku a 
tuma lugá djasabra anochi 
den su munisipio. 
“Mi ta biba intensa- 


mente ku tur esnan em- 
bolbí, tambe e dunadónan 
di yudansa. E pueblo aki 
ta e tipo di ‘dorp’, unda tur 
hende konosé otro, na unda 
e kuido di otro ta pará di- 
lanti.” 


Trùk di karga ta alkansá grupo ku ta tene barbekiú 
Seis morto den aksidente di tráfi ko 


